Horacije

**Horacije** je Diznijev lik, on je antropomorfni konj, jedan od najboljih prijatelja Mikija Mausa i Šilje i Belkin momak.

## Osnovne informacije

Horacije se pojavljivao u crtanim filmova početkom tridesetih i njegov poslednji kratkometražni crtani film je snimljen 1942. godine. Nepoznato je ime osobe koja je Horaciju u početku pozajmljivala glas, zašto što je retko pričao, naročito u crno-belim crtanim filmovima, gde su zvukovi koje je stvarao bili njištanje pravog konja. To je bio period u kome je on evoluirao od pravog konja u antropomorfnog. U njegovim ranijim pojavljivanjima, Horacije je prestavljen kao Mikijev konj (koji hoda četvoronoške).

On je veoma dobar lik, koji svima želi da pomogne. On se ponaša veoma heroistično, ima dosta ega i voli da se hvali. On voli da se upušta u avanture i voli da rešava misterije sa Mikijem.

## Pojavljivanja u animaciji

### Klasični crtani filmovi

Horacije se prvi put pojavio u crtanom filmu *Orač* iz 1929. godine kao Mikijev nepričajući konj ljubimac i kompanjon. Kako je vreme prolazilo, Horacije je dobijao sve više ljudskih osobina i postao je antropomorfna životinja kao Miki i Mini.

Njegova uloga je postajala sve veća tokom tridesetih. Njegova najpoznatiji crtani film iz ovog perioda je *Kampovanje*, gde nakon povređivanja jednog komarca, i armija komaraca napada njega, Mikija, Mini i Belku.

Kasnije tridesetih i početkom četrdesetih, učestalost njegovih pojavljivanja je znatno opala, sve dok se nije pojavio u svom poslednjem crtanom filmu *Simfonijskom času*, nakon koga, on nije viđen u animiranim crtanim filmovima, sve do 1990. godine.

Horacije se takođe pojavio kao jedan od glavnih likova u crtanom filmu *Uzmi konja!* iz 2013. godine, gde on i njegovi prijatelji uživaju u lepom danu, sve dok se ne pojavi Daba, koji kidnapuje Mini, što je navelo Mikija i Horacija da je spasu.

Horacije je jedini od klasičnih likova, koji se nije pojavio u seriji *Mikijeva igraonica*.

#### *Kraljević i prosjak*

Horacije je imao veću ulogu, kao tutor Mikijevog dvojnika u crtanom filmu *Kraljević i prosjak* iz 1990. godine. Nakon što su Miki i princ zamenili "uloge", Horacije nije primetio zamenu i nastavio je da novom princu daje lekcije. Tokom filma, Horacije je informisao Mikija da je kralj veoma bolestan i predložio mu je da ga poseti (u kraljevoj spavaćoj sobi). Nakon što je kralj preminuo, Horacije i ostali dvorski zvaničnici, morali su otići u crkvu, gde je MIki trebao biti krunisan. Nakon što se pravi princ vratio i zli kapetan Daba je pobeđen, i Horacije zajedno sa ostalim herojima proslavlja krunisanje pravog princa.

### *Mikijeva fabrika*

Horacije se pojavio u nekoliko epizoda *Mikijeve fabrike*. Najvažnije Horacijevo pojavljivanje u ovoj seriji bilo je u epizodi "Mikijeva velika pauza", gde se Miki i Paja, maskiraju u Mini i Patu, nakon nereda koji su napravili i dok se njih dvojica presvlače u svlačionici, Horacije je ušao. Postiđen, on je tvrdio da ništa nije video i nakon toga je pobegao.

### *Mikijev klub*

Horacije se pojavio u seriji *Mikijev klub*, kao tehnička podrška kluba, obično kao zaposlenik koji pušta crtane filmove i TV reportaže koji se puštaju na velikom klubskom platnu (on obično to radi tako što DVD udari čekićem ili bokserskom rukavicom). Jedno od jednog njegovog najpoznatijeg pojavljivanja u ovoj seriji bilo je u prvoj epizodi, gde je Daba upao u kontrolnu sobu i ukrao trake crtanih filmova.

### *Miki Maus*

Horacije se isto kao i ostali klasični likovi, vratio u animiranim serije iz 2013. godine. On je ovde imao samo kameoe i izgledao je kao i tridesetih godina.

### *Klub Mikija Mausa*

Horacije se, zajedno sa ostalim likovima pojavio u uvodnoj špici serije *Klub Mikija Mausa*.

### *Mikijeva Božićna pesma*

Horacije je imao mali kameo u crtanom filmu *Mikijeva Božićna pesma*. On ovde zajedno sa Belkom pleše na Fezivigovoj Božićnoj zabavi u Skrudžovoj prošlosti.

### *Ko je smestio zeki Rodžeru*

Horacije se zajedno sa ostalim crtanim likovima pojavio u filmu *Ko je smestio zeki Rodžeru*. Ovde je imao ulogu nepričajućeg policajca.

### *Bonker*

Horacije se zajedno sa Belkom pojavio u epizodi "Kasa Bonker", serije *Bonker*.

### *Mikijevo bilo jednom na Božić*

U *Mikijevom bilo jednom na Božić*, Horacije se pojavio u Mikijevom segmentu, dok je Miki svirao na humanitarnoj akciji. U ovom filmu on je sive boje.

## Nezavršeni projekat *Maksimalna konjska snaga*

1990. godine, Horacije je trebalo da se pojavi u crtanoj seriji Diznijevog popodnevnog šoa, pod nazivom *Maksimalna konjska snaga*, u kojoj je trebalo biti objašnjeno zašto se on više nije pojavljivao u crtanim filmovima nakon 1942. godine. Radnja serije je smeštena 1939. godine, u kojima se Horacije umorio od nebitnih uloga, nakon što je shvatio da je Miki dobio ulogu u segmentu crtanog filma *Fantazija*. On je otišao kod Volta, kako bi mu on dao veliku ulogu u tom filmu. Na putu do Voltove kancelarije on biva otet od strane vanzemaljaca. *Maksimalna konjska snaga*, nikada nije snimljena.

## Pojavljivanja u stripovima

Horacije je retko imao veću ulogu od sporedne, sve dok se nije pojavio u stripovima evropskih crtača, u kojima je imao svoje stripove. Ovde se pojavljivao kao Mikijev prijatelj ili kao Belkin partner i verenik. Šezdesetih godina, Belka je počela da izlazi sa Šiljom, kako bi i on dobio devojku. Razlog zašto su Horacije i Belka raskinuli nije rečeno. 1969. godine, Šilja se zaljubio u Glori Be, tako da su u narednim stripovima Horacije i Belka ponovo bili zajedno.

## Video igrice

Horacije je imao kameo u igrici *Kraljevstvo srca II*, a u igrici *Mikijeva epska avantura* pojavio se kao stanovnik Vejstlenda, gde je postao privatni detektiv i dobar prijatelj sa Osvaldom, tokom njegovog stanovanja tamo. Horacijeva crno-bela verzija je zaboravljena, dok prava verzija živi u realnom svetu Diznijevih likova, odakle je i Miki došao. Horacije u igrici daje zadatke da se pronađu razni rekviziti.

## Diznijevi parkovi

Horacije se kao i ostali klasični Diznijevi likovi često pojavljuje u Diznijevim parkovima. Čest je gost i na zabavama i paradama. U atrakcijama, on ima izgled kao i u crtanom filmu *Grupni koncert*.

Horacije se često pojavljuje zajedno sa Belkom, kao poznat Diznijev par.

Kategorija:Miki i prijatelji
Kategorija:Miki Maus (serija)
Kategorija:Mikijevo bilo jednom na Božić
Kategorija:Mikijev klub
Kategorija:Likovi iz filmova
Kategorija:Likovi iz serija
Kategorija:Likovi iz stripova
Kategorija:Konji